《寄赠长洲江明府明府楚之桃源人》
明代·胡应麟

十载风期梦寐赊，相逢何意骤天涯。栽成林屋花千亩，恍入桃源树万家。

画鹢秋分吴苑月，飞凫晴蹴汉宫霞。青旗夹岸休回首，满目河梁散曙鸦。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。